CELEX: C2005/082/04
Language: lt
Date: 2005-04-02 00:00:00
Title: 2005 m. sausio 13 d. Teisingumo Teismo sprendimas (antroji kolegija), Byloje C-84/03 Europos Bendrijų Komisija prieš Ispanijos Respubliką (Valstybės įsipareigojimų neįvykdymas — Direktyvos 93/36/EEB ir 93/37/EEB — Viešieji pirkimai — Konkursas viešojo prekių pirkimo ir darbų sutartims sudaryti — Taikymo sritis — Perkančiosios organizacijos sąvoka — Tarpinstituciniai bendradarbiavimo susitarimai — Sutarties sąvoka — Derybų būdo taikymas direktyvoje nenustatytais atvejais)

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/2
            
         
      TEISINGUMO TEISMO SPRENDIMAS
   
   (antroji kolegija)
   2005 m. sausio 13 d.
   Byloje C-84/03 Europos Bendrijų Komisija prieš Ispanijos Respubliką (1)
   
   (Valstybės įsipareigojimų neįvykdymas - Direktyvos 93/36/EEB ir 93/37/EEB - Viešieji pirkimai - Konkursas viešojo prekių pirkimo ir darbų sutartims sudaryti - Taikymo sritis - Perkančiosios organizacijos sąvoka - Tarpinstituciniai bendradarbiavimo susitarimai - Sutarties sąvoka - Derybų būdo taikymas direktyvoje nenustatytais atvejais)
   (2005/C 82/04)
   Proceso kalba: ispanų
   Byloje C-84/03 Europos Bendrijų Komisija, atstovaujama K. Wiedner ir G. Valero Jordana, prieš Ispanijos Karalystę, atstovaujamą S. Ortiz Vaamonde, dėl 2003 m. vasario 26 d. pareikšto ieškinio dėl įsipareigojimų neįvykdymo pagal EB sutarties 226 straipsnį, Teisingumo Teismas (antroji kolegija), kurį sudaro kolegijos pirmininkas C. W. A. Timmermans, teisėjai R. Schintgen, J. Makarczyk (pranešėjas), G. Arestis ir J. Klučka; generalinė advokatė J. Kokott, sekretorius R. Grass, 2005 m. sausio 13 d. priėmė sprendimą, kurio rezoliucinėje dalyje nurodyta:
   
               1.
            
            
               Tinkamai į savo nacionalinę teisę neperkeldama 1993 m. birželio 14 d. Tarybos direktyvos 93/36/EEB dėl viešojo prekių pirkimo sutarčių sudarymo tvarkos derinimo ir 1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo ir, ypač,
               
                           —
                        
                        
                           netaikydama 2000 m. birželio 16 d. Ley de Contratos de las Administraciones Publicas (įstatymas dėl viešosios valdžios institucijų sudarytų sutarčių), kurio kodifikuota redakcija patvirtinta 2000 m. birželio 16 d. Real Decreto Legislativo 2/2000, konkrečiai šio įstatymo 1 straipsnio 3 dalies, privatinės teisės subjektams, tenkinantiems abiejų minėtų direktyvų 1 straipsnio b punkto antros pastraipos pirmoje, antroje ir trečioje įtraukose nustatytas sąlygas,
                        
                     
                           —
                        
                        
                           visiškai netaikydama šio įstatymo 3 straipsnio 1 dalies c punkto tarp viešosios valdžios institucijų ir kitų viešųjų subjektų sudarytiems bendradarbiavimo susitarimams, taip pat susitarimams, kurie yra viešosios sutartys šių direktyvų prasme, ir
                        
                     
                           —
                        
                        
                           pagal šio įstatymo 141 straipsnio a punktą ir 182 straipsnio a ir g punktus leisdama sudaryti sutartis derybų būdu dviem atvejais, nenustatytais minėtose direktyvose,
                        
                     Ispanijos Karalystė neįvykdė savo įsipareigojimų pagal šias direktyvas.
            
         
               2.
            
            
               Priteisti iš Ispanijos Karalystės bylinėjimosi išlaidas.
            
         
      (1)  OL C 101, 2003 4 26.